कार्यक्रम को संबोधित करते हुए केन्द्रीय राज्य मंत्री डॉ. वीरेन्द्र कुमार ने कहा कि हमारे वीर सैनिक देश की सीमाओं पर मुस्तदी के साथ देश की रक्षा के लिये तत्पर रहते हैं, साथ ही देश के अंदर देशद्रोहियों एवं असामाजिक तत्वों और उपद्रवियों से निपटने हेतु हमारी पुलिस फोर्स हमेशा तैयार रहती है। उन्होंने कहा कि हमारे जिले के सुनवाहा ग्राम के निवासी वीर सिपाही स्व. नरेन्द्र मोहन झॉं ने छत्तीसगढ़ में नक्सलियों से लड़ते हुए अपने प्राणों का बलिदान किया। इसी तरह हमारे जिले के टीकमगढ़ नगर के निवासी पुलिस के जवान बालमुकुंद प्रजापति छतरपुर में अपराधियों से लड़ते हुए शहीद हुए।